CELEX: 52015PC0234
Language: da
Date: 2015-05-29
Title: Forslag til RÅDETS AFGØRELSE om den holdning, der skal indtages på EU's vegne på ITU's (Den Internationale Telekommunikationsunions) verdensomspændende radiokommunikationskonference i 2015

EUROPA-
                          KOMMISSIONEN
                                                  Bruxelles, den 29.5.2015
                                                  COM(2015) 234 final
                                                  ANNEX 1
                                         BILAG
                                            til
                           forslag til RÅDETS AFGØRELSE
      om den holdning, der skal indtages på EU's vegne på ITU's (Den Internationale
   Telekommunikationsunions) verdensomspændende radiokommunikationskonference i
                                          2015
DA                                                                                  DA
 ---pagebreak---                                                 BILAG
                                                   til
                                  forslag til RÅDETS AFGØRELSE
        om den holdning, der skal indtages på EU's vegne på ITU's (Den Internationale
    Telekommunikationsunions) verdensomspændende radiokommunikationskonference i
                                                 2015
   Ved forhandling om og vedtagelse af revisioner af ITU's radioreglement på den
   verdensomspændende radiokommunikationskonference i 2015 skal følgende holdninger
   indtages på EU's vegne.
   1.       Under punkt 1.1 på dagsordenen:
           frekvensbåndet 1452-1492 MHz og de tilstødende frekvensbånd 1427-1452 MHz og
            1492-1518 MHz udpeges til det internationale mobile telekommunikationssystem,
            idet passive tjenester i området under 1427 MHz beskyttes
           delt allokering på primær basis af frekvensbåndet 3400-3800 MHz til mobiltjenester
            og udpegelse af båndet til det internationale mobile telekommunikationssystem
           delt allokering på primær basis til mobiltjenester i frekvensbåndet 470-694 MHz i
            Europa afvises
           delt allokering på primær basis føjes ikke til mobiltjenesterne i frekvensbåndene
            5350-5470 MHz og 5725-5850 MHz, og hverken disse bånd eller båndet 5850-5925
            MHz udpeges til det internationale mobile telekommunikationssystem, imens det
            undersøges nærmere, om disse tre bånd kan anvendes til radiobaserede lokalnet, og
            idet det sikres, at den primære anvendelse beskyttes i alle tilfælde.
   2.       Under punkt 1.2 på dagsordenen:
           fastsætte beskyttelsesniveauer for transmissionstjenester under 694 MHz, som står i
            et rimeligt forhold til resultaterne af de undersøgelser, der er foretaget af Den
            Europæiske Konference af Post- og Teleadministrationer, og fastsætte den nedre
            båndkant til 694 MHz
           undlade yderligere begrænsninger til beskyttelse af transmissioner i 694-790 MHz-
            båndet, selv om der kan blive vedtaget foranstaltninger for at sikre, at trådløst
            bredbånd kan anvendes side om side med de nuværende aeronautiske
            radionavigationssystemer langs EU's østlige grænser i 694-790 MHz-båndet.
   3.       Under punkt 1.18 på dagsordenen allokeres frekvensbåndet 77,5-78 GHz til
            radiostedbestemmelse, og det sikres, at båndet anvendes til radarer til biler, uden at
            der indføres vidtgående begrænsninger. Samtidig anerkendes det, at
            radioastronomistationer fortsat skal nyde beskyttelse.
   4.       Under punkt 10 på dagsordenen udtrykkes støtte til et punkt på dagsordenen på den
            verdensomspændende radiokommunikationskonference i 2019, hvor der tages hånd
            om behovet for frekvenser til 5G-mobilsystemer, idet fokus for området over 6 GHz
            rettes mod nye allokeringer, og der anlægges en fælles tilgang til iværksættelse af
            relaterede kompatibilitetsundersøgelser forud for konferencen i 2019.
DA                                                  2                                              DA
 ---pagebreak---    5. Ved forhandling af relevante ændringer af ITU's radioreglement på konferencen i
      2015 skal der sikres overensstemmelse med EU-lovgivningen, navnlig overholdelse
      af principperne i artikel 9 i direktiv 2002/21/EF om fælles rammebestemmelser for
      elektroniske kommunikationsnet og -tjenester og afgørelse nr. 243/2012/EU om
      indførelse af et flerårigt radiofrekvenspolitikprogram, og den forventede
      videreudvikling af lovgivningen må ikke hæmmes.
DA                                           3                                          DA
 ---documentbreak---                           EUROPA-
                          KOMMISSIONEN
                                                    Bruxelles, den 29.5.2015
                                                    COM(2015) 234 final
                                                    2015/0119 (NLE)
                                        Forslag til
                                 RÅDETS AFGØRELSE
      om den holdning, der skal indtages på EU's vegne på ITU's (Den Internationale
   Telekommunikationsunions) verdensomspændende radiokommunikationskonference i
                                          2015
                                   (EØS-relevant tekst)
DA                                                                                  DA
 ---pagebreak---                                              BEGRUNDELSE
   1.        BAGGRUND FOR FORSLAGET
   Den verdensomspændende radiokommunikationskonference er det centrale forum for revision
   af radioreglementet, som kodificerer de grænseoverskridende aspekter ved anvendelsen af
   radiofrekvenser, navnlig ved at fastsætte, hvilke radiotjenester der er allokeret til bestemte
   frekvensbånd. På hver enkelt konference behandles kun en begrænset del af radioreglementet,
   idet man udpeger de frekvensbånd, der skal behandles, og omfanget af de mulige resultater på
   baggrund af en dagsorden, som er fastlagt på den foregående konference. Den næste
   konference afholdes i Genève fra den 2. til den 27. november 2015. Efter flere års
   forberedende arbejde vil konferencen blive afrundet med vedtagelsen af ændringer af ITU-
   radioreglementet.
   Alle EU-medlemsstater er også medlemmer af ITU (Den Internationale
   Telekommunikationsunion) og spiller en aktiv rolle ved tilpasningen af radioreglementet. EU
   har som "sektormedlem" en status, der svarer til brancheorganisationers. Da der anlægges en
   fælles tilgang til frekvensplanlægningen på nationalt plan, kan radioreglementet i praksis få
   stor indflydelse på frekvensanvendelsen, selv i rent indenlandske sammenhænge.
   En strategisk og sammenhængende frekvenspolitik på EU-plan er et centralt element i et
   moderne informationssamfund, som bidrager til at fremme opnåelsen af en bred vifte af
   politiske målsætninger. Europa-Parlamentet og Rådet har også anerkendt vigtigheden af at
   sikre effektiv udnyttelse af radiofrekvenser, navnlig i direktiv 2002/21/EF af 7. marts 2002 om
   fælles rammebestemmelser for elektroniske kommunikationsnet og -tjenester1 (herefter
   benævnt "rammedirektivet") og i afgørelse nr. 243/2012/EU om indførelse af et flerårigt
   radiofrekvenspolitikprogram, som skal danne ramme om udviklingen af frekvenspolitikken2 i
   EU. I rammedirektivet3 henvises der udtrykkeligt til radioreglementet, som medlemsstaterne
   er forpligtet til at overholde. Endvidere kræves det i beslutning nr. 676/2002/EF om et
   frekvenspolitisk regelsæt, at der i forbindelse med aktiviteter, som gennemføres i henhold til
   samme beslutning, tages behørigt hensyn til arbejdet i ITU.
   Det er derfor afgørende, at de beslutninger, der træffes på den verdensomspændende
   radiokommunikationskonference i 2015, gør det muligt for EU at udøve sin interne
   kompetence til at gennemføre det indre marked og til at udforme hensigtsmæssige politikker.
   I den forbindelse er det nødvendigt for EU at sikre, at Unionens interesser fremmes og
   beskyttes ved forhandlingerne på konferencen.
   2.        RESULTATER AF HØRINGER AF INTERESSEREDE PARTER OG
             KONSEKVENSANALYSER
   Den Europæiske Konference af Post- og Teleadministrationer (CEPT) har siden 2012 arbejdet
   på at forberede de sager, der skal forhandles om på den verdensomspændende
   radiokommunikationskonference i 2015. Interesserede parter har haft adgang til alle møder i
   CEPT. Derudover har Kommissionen og CEPT afholdt to fælles workshops (den
   10. december 2013 og den 14. april 2015), hvor de foreløbige europæiske politiske mål blev
   forelagt sammen med en redegørelse for den aktuelle status i CEPT. Frekvenspolitikgruppens
   1
           EFT L 108 af 24.4.2002, ændret ved direktiv 2009/140/EF, EUT L 337, 18/12/2009.
   2
           EUT L 81 af 21.3.2012
   3
           Ibid., artikel 9, stk. 1.
DA                                                      2                                          DA
 ---pagebreak---    udtalelse om europæiske politiske mål blev fremsat den 19. februar 2015 efter en offentlig
   høring.
   3.        FORSLAGETS JURIDISKE ASPEKTER
   ITU er FN's agentur med ansvar for støtte til udvikling af telekommunikation på globalt plan.
   Alle EU-medlemsstater er medlemmer af ITU. ITU-R er den enhed under ITU, der
   beskæftiger sig med radiokommunikation og anden brug af radiofrekvenser. Den har til
   opgave at sikre tildeling af frekvensbånd i radiofrekvensspektret og egentlige radiofrekvenser.
   Desuden skal den registrere radiofrekvenstildelinger og – for rumtjenesters vedkommende –
   eventuelle tilknyttede orbitalpositioner i geostationære satellitkredsløb og eventuelle
   kendetegn ved satellitter i andre kredsløb. Det primære formål er at undgå skadelig interferens
   mellem radiostationer i forskellige lande4.
   Det instrument, der bruges til at varetage den første del af disse opgaver er radioreglementet,
   der betragtes som en international traktat, og som revideres, hver gang den
   verdensomspændende radiokommunikationskonference samles. Radioreglementet foreskriver
   ikke bestemte former for frekvensanvendelse på nationalt plan hos ITU's medlemmer, men da
   reglementet regulerer frekvensanvendelsen for at undgå grænseoverskridende interferens og
   fastlægge de kommunikationsformer, der skal prioriteres, har det stor indflydelse på
   frekvensanvendelsen i de enkelte ITU-medlemsstater og således i hele EU. På den
   verdensomspændende radiokommunikationskonference i 2015 vil de fleste punkter på
   dagsordenen dreje sig om ændret anvendelse af bestemte frekvensbånd. De vil vedrøre et
   begrænset område og kræve forhandlinger for at nå frem til et resultat, og der vil være behov
   for kompromisser.
   En revision af radioreglementet gælder midlertidigt for enhver part, som har undertegnet den5.
   Parterne skal under alle omstændigheder anses for at have accepteret at være bundet af
   revisionen i tre år efter datoen for revisionens ikrafttræden6. Revisionen af reglementet ved
   konferencen i 2015 vil således føre til en akt, der har retsvirkning som omhandlet i
   artikel 218, stk. 9 i TEUF. Derfor skal de holdninger, der skal indtages på EU's vegne,
   fastsættes.
   ITU's bestemmelser kan påvirke EU's fælles regler og politikker eller deres
   anvendelsesområde på flere måder. I artikel 9, stk. 1, andet afsnit, i rammedirektivet er det
   fastsat, at medlemsstaterne "overholder de relevante internationale aftaler, herunder ITU's
   radioreglement", når de anvender artikel 9, som vedrører forvaltning af radiofrekvenser til
   elektroniske kommunikationstjenester. En ændring af ITU's radioreglement kan således
   påvirke artikel 9 eller ændre dens anvendelsesområde.
   I internationale forhandlinger vedrørende frekvensspørgsmål foreskrives det i artikel 10 i
   afgørelse nr. 243/2012/EU med hensyn til radiofrekvenser, at "hvis området for de
   internationale forhandlinger henhører under Unionens kompetence, fastlægges Unionens
   holdning i overensstemmelse med EU-retten".
   Desuden har Kommissionen i henhold til beslutningen om et frekvenspolitisk regelsæt
   (676/2002/EF) vedtaget en række tekniske harmoniseringsforanstaltninger for at sikre
   tilstrækkelige radiofrekvenser i EU og effektiv anvendelse af disse. Disse foranstaltninger er
   4
           ITU's vedtægter, artikel 1, stk. 2, litra a).
   5
           Artikel 54, stk. 3 penter) i ITU's vedtægter.
   6
           Artikel 54, stk. 5 bis) i ITU's vedtægter.
DA                                                       3                                         DA
 ---pagebreak---    vedtaget i samråd med medlemsstaternes repræsentanter i Frekvensudvalget og på grundlag af
   teknisk bistand fra CEPT.
   En gennemgang af dagsordenen for konferencen i 2015 viser, at tre punkter kan få en direkte
   indvirkning på fælles regler eller ændre deres anvendelsesområde, da de er omfattet af EU-
   lovgivningen eller en konkret igangværende lovgivningsproces. To af punkterne vedrører
   elektroniske kommunikationstjenester og hænger direkte sammen med EU's bestræbelser på
   at sikre borgerne gode forbindelser. Det tredje punkt vedrører sikker biltrafik:
   Underpunkt 1.1 vedrører frekvenser til det internationale mobile telekommunikationssystem
   (IMT), som svarer til mobilt bredbånd i forbindelse med EU-bestemmelser. Af særlig relevans
   for dette underpunkt er bestemmelsen i radiofrekvenspolitikprogrammet om at sikre mindst
   1200 MHz til trådløst bredbånd i EU. For så vidt angår de relevante frekvensbånd er der
   desuden beslutning 2008/411/EF om harmonisering af 3400-3800 MHz-båndet for trådløst
   bredbånd, beslutning 2015/750/EU om harmonisering af 1452-1492 MHz-båndet for
   downlink-bredbånd, beslutning 2008/671/EF om samordnet anvendelse af frekvensbåndet
   5875-5905 MHz til intelligente transportsystemer og et fortsat mandat til CEPT om brug af
   radiobaserede lokalnet i frekvensbåndene 5350-5470 MHz og 5725-5925 MHz.
   I punkt 1.2 fastsættes parametrene for anvendelse af 700 MHz-båndet til IMT. På den
   verdensomspændende radiokommunikationskonference i 2012 blev dette bånd med virkning
   fra og med konferencen i 2015 allokeret til mobile tjenester i form af delt allokering på
   primær basis i tillæg til den eksisterende transmissionstildeling. Hvad angår dette bånd, har
   CEPT fået mandat til at udarbejde harmoniserede tekniske betingelser for anvendelse af
   frekvenser i båndet 694-790 MHz ved brug af trådløst bredbånd. Som anført af
   Kommissionen er der behov for så megen fleksibilitet som muligt i de beslutninger, der
   træffes i ITU-regi, for at give Rådet og Parlamentet mulighed for at fastlægge anvendelsen af
   båndet i fremtiden.
   Punkt 1.18 vedrører antikollisionsradarer til biler i frekvensbåndet 77,5-78 GHz. Disse radarer
   er allerede harmoniseret i EU i kraft af beslutning 2004/545/EF, som gør det muligt for
   kortdistanceradarudstyr til biler at anvende hele frekvensbåndet 77-81 GHz.
   De øvrige punkter på dagsordenen for konferencen i 2015 behandles i en udtalelse fra
   frekvenspolitikgruppen, som Kommissionen er enig i for så vidt angår de væsentligste
   aspekter af frekvenspolitikken.
   Nogle af punkterne har tilknytning til bestemte EU-politikker, herunder transportpolitikken
   (punkt 1.5, 1.7, 1.8, 1.15, 1.16 og det nye punkt vedrørende sporing under flyvning),
   rumpolitikken (punkt 1.5, 1.7, 1.8, 1.11, 1.12, 1.16 og 1.17), bekæmpelse af klimaændringer
   og jordovervågning (punkt 1.5, 1.12, 1.17, men også 1.1) samt industripolitikken og
   politikken til sikring af økonomisk vækst (punkt 1.16 1.17). Som det fremgår af denne
   oversigt, kan der være tale om EU's politiske interesser på flere forskellige områder.
   Forhandlingerne på konferencen i 2015 kan frembringe resultater, som direkte eller indirekte
   kan påvirke gennemførelsen af den nuværende EU-lovgivning eller dens forventede
   udvikling. Derfor bør EU's holdning til disse punkter på dagsordenen styrkes ved at sikre, at
   der ved forhandlingerne tages hensyn til de nuværende krav i EU-lovgivningen, og at de ikke
   hæmmer videreudviklingen af lovgivningen.
   Punkt 1.3 på dagsordenen. Dette punkt blev sat på dagsordenen på konferencen i 2012 i et
   forsøg på at harmonisere de frekvenser, som offentlige tjenester bruger til at yde
   civilbeskyttelse og katastrofehjælp. Dette er en meget stor opgave i betragtning af
   udgangspunktet med ekstremt fragmenteret frekvensanvendelse, også når man alene ser på
   Europa. På verdensplan er en beskeden tilgang mere realistisk. ITU skal forelægges alle
DA                                                 4                                               DA
 ---pagebreak---    relevante oplysninger om regionale frekvensintervaller til brug ved civilbeskyttelse og
   katastrofehjælp, og der må ikke pålægges forpligtelser med hensyn til anvendelse af en
   bestemt teknologi og/eller et bestemt frekvensbånd.
   Punkt 1.5 på dagsordenen. Dette punkt handler om metoder til indsættelse af fjernstyrede
   luftfartøjssystemer (RPAS) i ikke-opdelte luftrum, dvs. hvor der gælder normale
   bestemmelser om flyvekontrol. Dette er nødvendigt for at sikre, at disse systemer kan
   udnyttes effektivt til civile formål. De kan bl.a. anvendes til eftersøgnings- og
   redningsoperationer og grænsepatruljering over Middelhavet, til at fastslå skovbrandes
   udbredelse, hvis det er for risikabelt at overflyve området i bemandede luftfartøjer, til at
   levere forsyninger i svært fremkommeligt terræn og vurdere konsekvenserne af
   klimaændringer. Anvendelsen af de frekvensbånd, der er allokeret til FFS-tjenester (Fixed
   Satellite Service) til kontrolkommunikation i ubemandede luftfartøjssystemer, skal i
   princippet understøttes. Samtidig skal der sikres kompatibilitet med andre tjenester, der har
   allokerede frekvenser i de pågældende bånd, uden at gå på kompromis med den nuværende
   koordinerings- og underretningsprocedure hos andre satellitnetværk i frekvensbåndet og under
   overholdelse af ICAO's krav med hensyn til opretholdelse af flyvesikkerhed.
   Punkt 1.7 på dagsordenen. (ECS) Oprindelig var dette frekvensbånd beregnet som et
   udvidelsesbånd til mikrobølgelandingssystemer til luftfartøjer. Luftfartssektoren har
   imidlertid ikke haft behov for dette frekvensbånd, og forslaget handler om at fjerne tidligere
   krav for at udfase brugen af mobile satellitsystemer i båndet. Der bør bakkes op om at fjerne
   de forskriftsmæssige begrænsninger af FFS-tjenesten (jord-til-rum) i frekvensbåndet 5091-
   5150 MHz.
   Punkt 1.8 på dagsordenen. Mere fleksibel drift af jordstationer om bord på skibe i
   frekvensbåndene 5925-6425 MHz og 14-14,5 GHz skal understøttes, mens andre tjenester i
   samme frekvensbånd fortsat skal beskyttes. En lempelse af kravene kan fremme rumfarts- og
   søfartsindustrien i EU.
   Punkt 1.11 på dagsordenen. Denne allokering er beregnet til sporing, telemetri og kontrol i
   forbindelse med satellitter og er særdeles interessant for udviklingen af rumpolitikken. Den
   ønskede allokering til den satellitbaserede jordobservationstjeneste (jord-til-rum) inden for
   frekvensbåndet        7-8   GHz       skal     imødekommes,       mens       de    nuværende
   radiokommunikationstjenester i båndet skal sikres tilstrækkelig beskyttelse.
   Punkt 1.12 på dagsordenen. Dette punkt understøtter udviklingen af næste generation af
   satellitsystemer til jordobservation og vil supplere Copernicus-programmet. Den primære
   allokering til jordobservationstjenesten i frekvensbåndene 9200-9300 MHz og 9900-
   10400 MHz skal understøttes med det forbehold, at denne udvidelse kun skal bruges til
   systemer, der behøver en båndbredde på over 600 MHz.
   Punkt 1.15 og 1.16 på dagsordenen. I kraft af disse punkter vil overbelastningen af
   kommunikationsforbindelserne på skibe i havne blive afhjulpet, og et nyt sikkerhedssystem
   vil blive indført. De vedrører både havpolitikken og rumpolitikken. De ændringer, der er
   nødvendige for at skabe plads til forbedringer til gavn for kommunikationsstationer om bord
   på skibe og udvikling af det VHF-dataudvekslingssystem, som anvendes i den maritime
   sektor, skal støttes.
   Punkt 1.17 på dagsordenen. En globalt harmoniseret løsning i frekvensbåndet på 4200-
   4400 MHz til trådløs intern kommunikation i luftfartøjer (Wireless Avionics Intra-
   Communications) skal understøttes, idet det sikres, at nuværende radionavigationssystemer,
   som luftfartøjer anvender i frekvensbåndet, beskyttes. Hvis der opnås gode resultater, kan det
DA                                                5                                               DA
 ---pagebreak---    føre til en mærkbar nedbringelse af luftfartøjers vægt, hvorved både brændstofforbruget,
   driftsomkostningerne og miljøpåvirkningen fra lufttrafikken vil blive mindsket.
   For så vidt angår det nye punkt på dagsordenen om sporing under flyvning skal kravene til et
   eventuelt kommende system fastlægges præcist, så det sikres, at eventuelle beslutninger, der
   træffes på konferencen, baseres på disse krav.
   I betragtning af ovenstående er det nødvendigt at fastsætte de holdninger, der skal indtages på
   EU's vegne på den konference, som der indkaldes til for at vedtage revisioner af
   radioreglementet, i henhold til artikel 218, stk. 9, i TEUF.
   4.        VIRKNINGER FOR BUDGETTET
   Forslaget har ingen specifikke budgetmæssige konsekvenser for Den Europæiske Union
   bortset fra omkostningerne til forhandlinger.
DA                                                  6                                              DA
 ---pagebreak---                                                             2015/0119 (NLE)
                                               Forslag til
                                       RÅDETS AFGØRELSE
        om den holdning, der skal indtages på EU's vegne på ITU's (Den Internationale
    Telekommunikationsunions) verdensomspændende radiokommunikationskonference i
                                                  2015
                                          (EØS-relevant tekst)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114
   sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   (1)     I henhold til resolution 1343, som indeholder den dagsorden, der blev vedtaget på
           ITU's verdensomspændende radiokommunikationskonference i 2012, vil den
           verdensomspændende radiokommunikationskonference i 2015 vedtage akter i form af
           revisioner af radioreglementet, som vil gælde midlertidigt for enhver part, der har
           underskrevet slutakterne fra konferencen. Parterne skal under alle omstændigheder
           anses for at have accepteret at være bundet af slutakterne i tre år efter datoen for
           revisionens ikrafttræden. Alle EU-medlemsstater er parter i radioreglementet, og i
           hvert tilfælde nogle af revisionerne kan få indvirkning på fælles EU-regler eller ændre
           deres anvendelsesområde. Derfor er det nødvendigt at fastsætte de holdninger, der skal
           indtages på EU's vegne, selv om EU ikke er fuldgyldigt medlem af ITU.
   (2)     I henhold til artikel 9, stk. 1, andet afsnit, i direktiv 2002/21/EF om fælles
           rammebestemmelser         for    elektroniske      kommunikationsnet       og     -tjenester
           ("rammedirektivet"), skal medlemsstaterne overholde de relevante internationale
           aftaler, herunder ITU's radioreglement, ved anvendelse af artikel 9. Ved enhver
           ændring af ITU's radioreglement vil det således skulle overvejes, om ændringen kan
           påvirke artikel 9 eller ændre dens anvendelsesområde.
   (3)     I henhold til artikel 9 i rammedirektivet skal medlemsstaterne sikre, at
           radiofrekvenserne til elektroniske kommunikationstjenester forvaltes effektivt på deres
           område i overensstemmelse med direktivets artikel 8 og 8a. I henhold til artikel 8 skal
           de nationale tilsynsmyndigheder fremme konkurrencen inden for udbud af
           elektroniske kommunikationsnet, elektroniske kommunikationstjenester og dertil
           hørende faciliteter og tjenester ved bl.a. at tilskynde til en effektiv udnyttelse og sikre
           en effektiv forvaltning af radiofrekvenser. Desuden kræves det, at de skal bidrage til
           udviklingen af det indre marked ved at fjerne tilbageværende hindringer for udbud af
           elektroniske kommunikationsnet, dertil hørende faciliteter og tjenester samt
           elektroniske kommunikationstjenester på europæisk plan. I artikel 8a kræves det, at
           medlemsstaterne bl.a. tager hensyn til de økonomiske, kulturelle og tekniske aspekter
           af EU's politikker og til aspekter som offentlighedens interesser og ytringsfrihed samt
DA                                                  7                                                   DA
 ---pagebreak---        til de forskellige interesser hos grupper af brugere af radiofrekvenserne for at optimere
       anvendelsen af radiofrekvenserne og undgå skadelig interferens.
   (4) Der er også fastsat fælles regler i Kommissionens beslutning 2005/513/EF, beslutning
       2008/411/EF og beslutning 2004/545/EF. Derudover skal der tages hensyn til de
       løbende regulerende foranstaltninger, som Kommissionen gennemfører sammen med
       medlemsstaterne i frekvensudvalget og frekvenspolitikgruppen og med bistand fra
       CEPT i henhold til Europa-Parlamentets og Rådets beslutning nr. 676/2002/EF (om et
       frekvenspolitisk regelsæt). Medlemsstaterne skal derfor på EU's vegne fastsætte
       holdninger, som ikke rejser tvivl om substansen i disse beslutninger eller de løbende
       regulerende foranstaltninger.
   (5) Hvis der vedtages konkrete retningslinjer, som er nødvendige for, at medlemsstaterne
       på konferencen kan indtage en holdning om punkter på dagsordenen, der er relevante
       for nuværende harmoniseringsforanstaltninger i henhold til beslutningen om et
       frekvenspolitisk regelsæt eller for løbende regulerende foranstaltninger med henblik på
       harmonisering, berører det ikke EU's eksterne kompetencer med hensyn til andre
       punkter på dagsordenen, som kan påvirke fælles regler eller deres anvendelsesområde.
       For så vidt angår sidstnævnte punkter kan EU's holdning begrænses til at sikre
       overholdelse af nuværende krav i EU-lovgivningen ved forhandlingerne.
   (6) I henhold til resolution 233 fra konferencen i 2012 vedrørende punkt 1.1 på
       dagsordenen for konferencen i 2015 skal ITU udpege mulige frekvensbånd til det
       internationale mobile telekommunikationssystem under hensyntagen til nuværende
       eller nye allokeringer af disse bånd til mobiltjenester, herunder eventuelt båndene 470-
       694 MHz, 1427-1518 MHz, 3400-3800 MHz, 5350-5470 MHz og 5725-5925 MHz.
   (7) Med hensyn til mobilkommunikation efterlyses der i Europa-Parlamentets og Rådets
       afgørelse nr. 243/2012/EU om indførelse af et flerårigt radiofrekvenspolitikprogram
       identifikation af mindst 1 200 MHz-frekvenser til trådløse bredbånd i EU senest i
       2015. Dette tal omfatter frekvensbånd, der allerede er harmoniseret. Derfor skal der
       sikres enighed blandt EU-medlemsstaterne ved alle forhandlinger om mulige bånd til
       det internationale mobile telekommunikationssystem.
   (8) I denne henseende harmoniserer Kommissionens beslutning 2008/411/EF7 3400-
       3800 MHz-båndet til trådløst bredbånd, mens Kommissionens beslutning
       2005/513/EF8 harmoniserer 5150-5350 MHz- og 5470-5725 MHz-båndene til
       systemer med trådløs adgang, herunder radiobaserede lokalnet. Hvad angår 1452-1492
       MHz-båndet, er man i færd med at vedtage en teknisk gennemførelsesforanstaltning i
       overensstemmelse med artikel 4, stk. 3, i beslutningen om et frekvenspolitisk regelsæt
       og på baggrund af en positiv udtalelse fra Frekvensudvalget med henblik på at
       harmonisere dette bånd til trådløs bredbåndskommunikation i EU. Dette bånd (1452-
       1492 MHz) vil sammen med de tilstødende bånd 1427-1452 MHz og 1492-1518 MHz
       udgøre et centralt element ved forhandlingerne, hvilket understreger behovet for en
       helhedsorienteret tilgang til hele båndet.
   (9) Kommissionens beslutning 2008/671/EF sikrer samordnet anvendelse af
       radiofrekvenser i 5875-5905 MHz-frekvensbåndet til sikkerhedsrelaterede anvendelser
       af intelligente transportsystemer.
   7
       Ændret ved Kommissionens gennemførelsesafgørelse 2014/276/EU
   8
       Ændret ved Kommissionens beslutning 2007/90/EF
DA                                               8                                               DA
 ---pagebreak---    (10) På baggrund af den positive udtalelse fra Frekvensudvalget gav Kommissionen den
        2. september 2013 CEPT mandat til at undersøge og udpege harmoniserede forhold for
        kompatibilitet og deling i forbindelse med brug af systemer med trådløs adgang,
        herunder radiobaserede lokalnet, i frekvensbåndene 5350-5470 MHz og 5725-
        5925 MHz i EU. I denne forbindelse efterlyste Kommissionen navnlig beskyttelse af
        den planlagte brug af GMES/Copernicus og luftbaserede vejrradarer. Da der ifølge
        CEPT i øjeblikket ikke findes nogen afhjælpningsteknikker, der muliggør indførelse af
        radiobaserede lokalnet i 5350-5470 MHz-båndet sammen med Copernicus-systemet,
        bør enhver beslutning vedrørende anvendelse af 5 350-5 470 MHz- og 5725-5925
        MHz-båndene til radiobaserede lokalnet udskydes indtil konferencen i 2019, da der
        stadig foretages undersøgelser.
   (11) I resolution 232, som blev vedtaget på konferencen i 2012 i forbindelse med punkt 1.2
        på dagsordenen for konferencen i 2015, gives der mandat til på ITU-plan at foretage
        undersøgelser om allokering af 694-790 MHz-båndet til mobiltjenester med virkning
        umiddelbart efter konferencen i 2015. Da dette frekvensbånd i øjeblikket anvendes til
        landbaseret transmission i alle medlemsstaterne, gav Kommissionen den 19. februar
        2013 på baggrund af en positiv udtalelse fra Frekvensudvalget og i overensstemmelse
        med artikel 4, stk. 2, i beslutningen om et frekvenspolitisk regelsæt CEPT mandat til at
        opstille harmoniserede tekniske betingelser for anvendelse af 694-790 MHz-båndet til
        trådløst bredbånd, som skal vedtages i kraft af en gennemførelsesafgørelse fra
        Kommissionen i overensstemmelse med artikel 4, stk. 3, i beslutningen om et
        frekvenspolitisk regelsæt. Som det også fremhæves i frekvenspolitikgruppens
        udtalelse af 19. februar 2015, afhænger brugen af sådan en teknisk
        harmoniseringsløsning af en beslutning, der skal træffes af Rådet og Parlamentet om
        den fremtidige anvendelse af det pågældende frekvensbånd, og som ikke vil blive
        vedtaget før efter konferencen i 2015. Derfor skal resultaterne fra konferencen i 2015
        sikre Parlamentet og Rådet så megen fleksibilitet som muligt med hensyn til denne
        beslutning, da disse foranstaltninger vil få afgørende betydning for transmission og
        elektronisk kommunikation via trådløse bredbånd i EU i fremtiden.
   (12) I betragtning af den betydning, som den lavere del af UHF-båndet har for
        transmissionsmulighederne, er der desuden behov for at sikre, at konferencen i 2015
        gør det muligt at reservere tilstrækkelige frekvensressourcer i EU til landbaseret
        levering af audiovisuelle medietjenester i 470-694 MHz-båndet. Dette er i tråd med
        artikel 7 i afgørelse nr. 243/2012/EU, hvori det kræves, at medlemsstaterne i
        samarbejde med Kommissionen søger at sikre, at der er tilstrækkelige frekvenser til
        rådighed for satellitbaseret og jordbaseret levering af innovative audiovisuelle
        medietjenester for EU-borgerne, bl.a. i betragtning af, at halvdelen af husstandene i
        EU i dag modtager signaler gennem jordbaserede tjenester, og at
        transmissionstjenesterne i EU p.t. er meget afhængige af 470-694 MHz-båndet.
   (13) Dagsordenen for den efterfølgende konference i 2019 vil blive vedtaget på
        konferencen i 2015 under punkt 10 på dagsordenen. Navnlig på baggrund af de
        beslutninger, der vil blive truffet under punkt 1.1 på dagsordenen for konferencen i
        2015 om mulige frekvensbånd til det internationale mobile telekommunikationssystem
        (IMT), udvises der verden over interesse for at udpege frekvenser i områder, der ligger
        over 6 GHz, til femte generation af IMT. Det forberedende arbejde i ITU-processen vil
        skulle matche det sideløbende arbejde i EU.
   (14) I resolution 654, som blev vedtaget på konferencen i 2012 i forbindelse med punkt
        1.18 på dagsordenen for konferencen i 2015, efterlyses undersøgelser med hensyn til
        allokering af 77,5-78 GHz-båndet til kortdistanceradarudstyr til biler. Kommissionens
DA                                              9                                                DA
 ---pagebreak---            beslutning 2004/545/EF harmoniserer 77-81 GHz-båndet til kortdistanceradarudstyr til
           biler —
   VEDTAGET DENNE AFGØRELSE:
                                               Artikel 1
   Medlemsstaterne, der handler i fællesskab i EU's interesse, skal deltage i forhandlingerne på
   Den           Internationale         Telekommunikationsunions                verdensomspændende
   radiokommunikationskonference i 2015 med henblik på at revidere radioreglementet.
   De holdninger, der skal indtages på EU's vegne i forhandlingerne og ved vedtagelsen af
   revisionerne af radioreglementet, er fastlagt i bilaget til denne afgørelse.
   Hvis der på konferencen fremsættes nye forslag med hensyn til indhold i bilaget, som EU
   endnu ikke indtager en holdning til, skal EU's holdning fastlægges gennem koordinering på
   stedet, før konferencen anmodes om at vedtage revisioner af radioreglementet. I disse tilfælde
   skal EU's holdning være i overensstemmelse med de principper, der er fastlagt i bilaget til
   denne afgørelse.
                                               Artikel 2
   Revisionerne af radioreglementet offentliggøres i Den Europæiske Unions Tidende.
                                                Artikel
   Denne afgørelse træder i kraft den .
   Udfærdiget i Bruxelles, den .
                                                 På Rådets vegne
                                                 Formand
DA                                                 10                                              DA